સોના-ચાંદી બજારના જ્વેલરી એસોસિયેશનના અગ્રણીઓના જણાવ્યા પ્રમાણે સરકારે એક ટકા એક્સાઇઝડ્યૂટી લાદી છે, તેને કારણે ઇન્સ્પેક્ટર રાજ આવવાની ભીતિ સેવાઇ રહી છે, જેનો સમગ્ર સોના-ચાંદીના વેપારીઓ તથા જ્વેલર્સ ઉગ્ર વિરોધ કરી રહ્યા છે. અચોક્કસ મુદતની હડતાળના એલાનના પગલે આજે ફરી એક વખત મિટિંગ મળી રહી છે, જેમાં રાજ્યભરના જ્વેલરી એસોસિયેશન સાથે સંકળાયેલા હોદ્દેદારો તેમજ અગ્રણીઓ ભાગ લેશે, જેમાં ભાવિ રણનીતિ ઘડી કાઢવામાં આવશે.